Зам.-кметът на Община Разград Галина Георгиева обяви пред читалищата, кои техни проекти ще получат финансиране
Начало Новини Зам.-кметът на Община Разград Галина Георгиева обяви пред читалищата, кои техни проекти ще получат финансиране
Днес, 2 ноември, заместник-кметът на Община Разград Галина Георгиева и зам.-кметът Ердинч Хасанов се срещнаха с представители на читалищата в общината. Участва и Даниела Петрова, старши експерт в РЕКИЦ. Срещата имаше основен повод – да бъдат обявени спечелилите проекти на кандидатствалите читалища за дофинансиране на тяхната дейност. Освен това, по повод 1 ноември - Деня на будителите, Галина Георгиева благодари на всички за тяхната работа, и подари на всяко читалище и на РЕКИЦ по един часовник от името на Община Разград, с който да отброяват хубавите мигове – това им пожела зам.-кметът.
В Бюджета на Община Разград за 2018 г. бяха предвидени 5000 лв. от общински приходи за укрепване и развитие на читалищата в община Разград, които да бъдат разпределени между същите на проектен принцип.
Подобно дофинансиране се прави за пръв път в Община Разград.
В резултат на проведената процедура за финансова подкрепа, постъпиха 16 проектни предложения от читалища на територията на община Разград.
Галина Георгиева, председател на комисията, която разгледа и оцени проектите, съобщи пред представителите на читалищата резултатите, както следва:
1. Проект „Културно наследство – фолклорът вчера, днес и утре“ наНЧ „Просвета – 1871“ с. Благоево - 380.00 лв.
2. Проект „Фолклорът – живото наследство на Лудогорието“ наНЧ „Делиорман 2014г.“ – гр. Разград - 380.00 лв.
3. Проект „Закупуване на носии и елементи за носии на участници в Танцова формация „Топчийски искри“ и Детска танцова формация „Искрици“ при НЧ „Просвета – 1895 г.“ с. Топчии“ на НЧ „Просвета – 1895 г.“ с. Топчии - 425.00 лв.
4. Проект „С багрите на народните носии и любовта към българския фолклор“ на НЧ „Слънчев лъч 1902“ с. Островче - 385.00 лв.
5. Проект „Традициите и празниците са облика на селото“ на НЧ „Просвета - 1884“ с. Балкански - 85.00 лв.
6. Проект „Народ без традиции не е народ“ на НЧ „Нов живот – 1909“ с. Ушинци - 85.00 лв.
7. Проект „Да запазим българските обичаи и традиции“ на НЧ „Прозрение 1927“ с. Киченица - 85.00 лв.
8. Проект „Да съхраним традициите и културното богатство на балканджиите с помощта на певческата група за български автентичен фолклор към читалището“ на НЧ „Самообразование 1894“ с. Побит камък - 320.00 лв.
9. Проект „Финансова подкрепа на читалищата от община Разград“ на НЧ „Съзнание 1963“ с. Просторн - 341.00 лв.
10. Проект „Закупуване на носии или елементи за носии и сценично облекло“ на НЧ „Просвета 1883“ с. Гецово - 415.00 лв.
11. Проект „Техническо обезпечаване на МШ „Илия Бърнев“ и закупуване на нов смесителен пулт Yamaha EMX5016CF“ на НЧ „Развитие 1869“ гр. Разград - 430.00 лв.
12. Проект „Бъдеще с корени в миналото“ на НЧ „Пробуда 1919“ с. Раковски - 340.00 лв.
13. Проект „Обновяване на мъжка капанска носия“ на НЧ „Напредък – 1895“ с. Дряновец - 417.00 лв.
14. Проект „Обновяване на НЧ „Съзнание – Недоклан 1927“ с. Недоклан чрез закупуване на озвучителна техника за нуждите на читалището“ на НЧ „Съзнание – Недоклан 1927“ с. Недоклан - 220.00 лв.
15. Проект „Коледа – празник на надеждата“ - пресъздаване на обичаите и ритуалите, свързани с традиционните празници Бъдни вечер и Коледа“ на НЧ „Просвещение – 1911“ с. Дянково - 260.00 лв.
16. Проект „Обновяване на сценичния гардероб на НЧ „Напредък 1901“ гр. Разград чрез закупуване на ризи за нуждите на фолклорните формации на читалището“ на НЧ „Напредък 1901“ гр. Разград - 432.00 лв.
Читалищните дейци благодариха много на общинското ръководство и пожелаха процедурата за финансова подкрепа за читалищата да стане ежегодна и да се разшири обхватът й.